Antigua og Barbudas geografi
Store norske leksikon,Geografi,Verdens geografi,Nord- og Mellom-Amerika,Antigua og Barbudas geografi
Antigua og Barbuda består av øyene Antigua, Barbuda og Redonda samt noen små øyer. Antigua, som er den største av øyene med 280 kvadratkilometer, er bygd opp av kalkstein og vulkansk materiale. Høyeste punkt er Boggy Peak, 402 meter over havet. Det meste av skogen er nedhugd. Øya mangler overflatevann, og er utsatt for tørke. Antigua har mange små havner og fine sandstrender.
Barbuda (161 kvadratkilometer) ligger 40 kilometer nord for Antigua, og er en flat koralløy med rikelig vegetasjon. Redonda (1 kvadratkilometer) ligger rundt 40 kilometer sørvest for Antigua og er en klippeøy som stiger bratt opp til 300 meter over havet. Klima Klimaet er tropisk, middeltemperatur er 27 °C, årlig nedbørmengde er rundt 1100 millimeter. Det meste av nedbøren faller i september-november. Øyene ligger utsatt til for tropiske orkaner. Les mer i Store norske leksikon Antigua og Barbuda